音節

係由一個或者幾個音素組成嘅語言單位，係語音嘅自然單位。其中包含一個比較響亮嘅中心。漢語嘅字幾乎實係一個字對應一橛音節。

例如英文嘅 television一字有四橛音節；tel-e-vi-sion。

概論

開放封閉

開放同封閉音節係兩個緊密相關嘅概念。

開放音節係指以元音做結尾嘅音節，而封閉音節係指以輔音做結尾嘅音節，用廣東話做例子嘅話，
係一段開放音節，而
就係一段封閉音節。

語言比較

唔同語言喺音節結構特性上可以分別好大，例子可以睇吓日本話同阿伊努話之間嘅分別：日本話出嗮名淨係得 CV、CCV 同埋 CVn 噉嘅音節－C 表示輔音、V 表示元音、n 表示日本話成日見到嘅 -n 尾；而相比之下，阿伊努話可以有多種唔同嘅 CVC 音節，例如阿伊努話可以有用 -k 呢個輔音做尾嘅音節，但廿一世紀初嘅日本話就做唔到噉嘅嘢。

音節結構

語言類型學研究想按音系做語言分類嗰陣，成日會考慮音節結構呢個概念。

首先，音節可以分好多種；廣東話基本音節結構係 [C]V[C]，意思係話廣東話絕大多數音節都有個 V，而個 V 前或者後都可以有 C，即係話可能音節包括咗：
V：例如 
CV：例如 
VC：例如 
CVC：例如 ... 等等。

睇吓其他漢語嘅話，標準官話同客家話音節結構都相當似廣東話，都係基本上 [C]V[C]，不過都唔係完全一樣。例如標準官話啲結尾 C 淨係得 -n 同 -ng 兩隻款，而廣東話同客家話啲結尾 C 就多變啲，好似係以下呢啲漢字讀音噉－
食
三
潑
如果睇漢語以外嘅東亞語言：
對比日本話：廿一世紀初嘅日本話有一樣出嗮名嘅嘢，係啲音節以開放居多，佢哋可以有 CVn噉嘅音節，例如 ninja入面嗰個 nin 噉，但廿一世紀初嘅日本話就唔似得廣東話噉可以有 CVk 或者 CVt。
對比越南話：越南話嘅基本音節結構就係 [C][w]V[C]，即係話唯一一種可能嘅複輔音係 Cw－呢種複輔音係指有一個 C 後面掕住 w，即係類似廣東話 噉嘅音，段音節中間係 V 而最尾有可能掕個 C 。例子可以睇吓 mộc qua入面個 qua 噉。

有啲語言可以有更長更複雜嘅複輔音，例子可以睇吓英格蘭話或者格魯吉亞話。

音節輔音
音位變換
重音
拗音

攷

語音學